Saetanê şanî de verê Baxê Giştî yê Ranya de seba yadkerdişê şehîdanê Qirkerdişê Parisî yê 2013 û 2022yî pêramotişê fotografan hetê Rêxistina Cinîyan ê Ciwanan ê Têkoşeran ra ame akerdene.
Pêramotiş de fotografê şehîdan 2013’an Sakîne Cansiz, Fîdan Dogan û Leyla Şaylemez, Evîn Goyî, Mîr Perwer û Abdûrahman Kizil ameyî mojnayene.
Pêramotiş de kitabê Sakîne Cansiz 'Cuya Mi Hertim Şer Bi' zî ame mojnayene.. Endama Rêxistina Cinîyan ê Ciwanan ê Têkoşeran Dîlane Rêbwar zî derheqê çalakîye de qisey kerd û vat ke armancê înan yadkerdişê şehîdan o.
